Avis juridique important

|

32002D1130(01)

Απόφαση του Ευρωπαϊκού Κοινοβουλίου της 23ης Οκτωβρίου 2002 σχετικά με την εφαρμογή της διοργανικής συμφωνίας που αφορά την πρόσβαση του Ευρωπαϊκού Κοινοβουλίου σε ευαίσθητες πληροφορίες του Συμβουλίου στον τομέα της πολιτικής ασφαλείας και άμυνας

Επίσημη Εφημερίδα αριθ. C 298 της 30/11/2002 σ. 0004 - 0005

Απόφαση του Ευρωπαϊκού Κοινοβουλίουτης 23ης Οκτωβρίου 2002σχετικά με την εφαρμογή της διοργανικής συμφωνίας που αφορά την πρόσβαση του Ευρωπαϊκού Κοινοβουλίου σε ευαίσθητες πληροφορίες του Συμβουλίου στον τομέα της πολιτικής ασφαλείας και άμυνας(2002/C 298/02)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη:το άρθρο 9 και ειδικότερα, τις παραγράφους 6 και 7 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1),το παράρτημα VII μέρος Α σημείο 1 του κανονισμού του,το άρθρο 20 της απόφασης του προεδρείου, της 28ης Νοεμβρίου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου(2),τη διοργανική συμφωνία μεταξύ του Ευρωπαϊκού Κοινοβουλίου και του Συμβουλίου σχετικά με την πρόσβαση του Κοινοβουλίου σε ευαίσθητες πληροφορίες του Συμβουλίου στον τομέα της πολιτικής ασφαλείας και άμυνας(3),την πρόταση του Προεδρείου,Λαμβάνοντας υπόψη:τον ειδικό χαρακτήρα και το ιδιαίτερα ευαίσθητο περιεχόμενο ορισμένων εξαιρετικά εμπιστευτικών πληροφοριών στον τομέα της πολιτικής ασφαλείας και άμυνας,την υποχρέωση του Συμβουλίου να παρέχει στο Ευρωπαϊκό Κοινοβούλιο πληροφορίες σχετικά με τα ευαίσθητα έγγραφα, σύμφωνα με τους όρους που έχουν συμφωνηθεί μεταξύ των δύο θεσμικών οργάνων,ότι οι βουλευτές του Ευρωπαϊκού Κοινοβουλίου που αποτελούν μέλη της ειδικής επιτροπής η οποία δημιουργήθηκε βάσει της διοργανικής συμφωνίας πρέπει να διαθέτουν εξουσιοδότηση για πρόσβαση στις ευαίσθητες πληροφορίες σύμφωνα με την αρχή της "ανάγκης για ενημέρωση",την ανάγκη θέσπισης ειδικών μηχανισμών για τη λήψη, την επεξεργασία και τον έλεγχο ευαίσθητων πληροφοριών που προέρχονται από το Συμβούλιο, από κράτη μέλη ή τρίτες χώρες ή από διεθνείς οργανισμούς,ΑΠΟΦΑΣΙΖΕΙ:Άρθρο 1Η παρούσα απόφαση αφορά την έγκριση συμπληρωματικών μέτρων που είναι αναγκαία για την εφαρμογή της διοργανικής συμφωνίας σχετικά με την πρόσβαση του Ευρωπαϊκού Κοινοβουλίου σε ευαίσθητες πληροφορίες του Συμβουλίου στον τομέα της πολιτικής ασφαλείας και άμυνας.Άρθρο 2Το Συμβούλιο, τηρώντας τους ισχυόντες κανόνες του, εξετάζει τις αιτήσεις πρόσβασης του Ευρωπαϊκού Κοινοβουλίου στις ευαίσθητες πληροφορίες του Συμβουλίου. Εάν τα ζητούμενα έγγραφα έχουν εκδοθεί από άλλα θεσμικά όργανα, κράτη μέλη, τρίτες χώρες ή διεθνείς οργανισμούς, διαβιβάζονται κατόπιν σύμφωνης γνώμης των εν λόγω οργάνων.Άρθρο 3Ο Πρόεδρος του Ευρωπαϊκού Κοινοβουλίου είναι υπεύθυνος για την εφαρμογή της διοργανικής συμφωνίας εντός του θεσμικού οργάνου.Στο πλαίσιο αυτό, λαμβάνει όλα τα αναγκαία μέτρα για να διασφαλίσει την εμπιστευτική επεξεργασία των πληροφοριών που λαμβάνονται απευθείας από τον Πρόεδρο του Συμβουλίου ή από τον Γενικό Γραμματέα/Ύπατο Εκπρόσωπο, ή των πληροφοριών που λαμβάνονται κατά την εξέταση ευαίσθητων εγγράφων στους χώρους του Συμβουλίου.Άρθρο 4Όταν, ύστερα από αίτηση του Προέδρου του Ευρωπαϊκού Κοινοβουλίου ή του προέδρου της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, η προεδρία του Συμβουλίου ή ο Γενικός Γραμματέας/ Ύπατος Εκπρόσωπος καλούνται να παράσχουν ευαίσθητες πληροφορίες στην ειδική επιτροπή που δημιουργήθηκε από τη διοργανική συμφωνία, οι πληροφορίες αυτές διαβιβάζονται το συντομότερο δυνατό. Για το σκοπό αυτό, το Ευρωπαϊκό Κοινοβούλιο εξοπλίζει ειδική αίθουσα. Η επιλογή της αίθουσας πραγματοποιείται με γνώμονα την εξασφάλιση ισοδύναμου επιπέδου προστασίας με εκείνο που προβλέπει η απόφαση 2001/264/ΕΚ, της 19ης Μαρτίου 2001, για την έγκριση των κανονισμών ασφαλείας του Συμβουλίου(4), όσον αφορά τη διεξαγωγή συνεδριάσεων αυτού του τύπου.Άρθρο 5Η ενημερωτική συνεδρίαση, της οποίας προεδρεύει ο Πρόεδρος του Ευρωπαϊκού Κοινοβουλίου ή ο πρόεδρος της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, διεξάγεται κεκλεισμένων των θυρών.Εκτός των τεσσάρων βουλευτών που έχει ορίσει η διάσκεψη των προέδρων, πρόσβαση στην αίθουσα της συνεδρίασης έχουν μόνον οι υπάλληλοι οι οποίοι, λόγω των καθηκόντων τους ή των αναγκών της υπηρεσίας, είναι εξουσιοδοτημένοι και έχουν λάβει άδεια να εισέλθουν στην αίθουσα υπό την επιφύλαξη της αρχής της "ανάγκης για ενημέρωση".Άρθρο 6Κατ' εφαρμογή του σημείου 3.3 της προαναφερθείσας διοργανικής συμφωνίας, όταν ο Πρόεδρος του Ευρωπαϊκού Κοινοβουλίου ή ο πρόεδρος της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, αποφασίζουν να ζητήσουν την εξέταση εγγράφων στα οποία περιέχονται ευαίσθητες πληροφορίες, η εξέταση αυτή πραγματοποιείται στους χώρους του Συμβουλίου.Η επιτόπια εξέταση γίνεται στη διαθέσιμη μορφή των εγγράφων.Άρθρο 7Τα μέλη του Κοινοβουλίου που προβλέπεται να παραστούν στις ενημερωτικές συνεδριάσεις ή να λάβουν γνώση των ευαίσθητων εγγράφων υπόκεινται σε διαδικασία εξουσιοδότησης αντίστοιχη με εκείνη που ισχύει για τα μέλη του Συμβουλίου και τα μέλη της Επιτροπής. Για το σκοπό αυτό, ο Πρόεδρος του Ευρωπαϊκού Κοινοβουλίου προβαίνει στα αναγκαία διαβήματα προς τις αρμόδιες εθνικές αρχές.Άρθρο 8Οι υπάλληλοι που χρειάζεται να λάβουν γνώση ευαίσθητων πληροφοριών εξουσιοδοτούνται σύμφωνα με τις διατάξεις που έχουν θεσπισθεί για τα άλλα θεσμικά όργανα. Οι υπάλληλοι που έχουν εξουσιοδοτηθεί κατ' αυτό τον τρόπο, και υπό την επιφύλαξη της αρχής της "ανάγκης για ενημέρωση", προσκαλούνται να παρευρεθούν στις προαναφερθείσες ενημερωτικές συνεδριάσεις ή να λάβουν γνώση του περιεχομένου τους. Τη σχετική άδεια χορηγεί ο Γενικός Γραμματέας, αφού ζητήσει τη γνώμη των αρμόδιων εθνικών αρχών των κρατών μελών, βάσει της έρευνας ασφαλείας που διενεργείται από τις εν λόγω αρχές.Άρθρο 9Οι ευαίσθητες πληροφορίες που λαμβάνονται κατά τις ανωτέρω συνεδριάσεις ή κατά την εξέταση των σχετικών εγγράφων στους χώρους του Συμβουλίου δεν είναι δυνατό να αποτελέσουν αντικείμενο δημοσιοποίησης, διάδοσης και ολικής ή μερικής αναπαραγωγής, ανεξαρτήτως μέσου. Ομοίως, δεν επιτρέπεται η καταγραφή των ευαίσθητων πληροφοριών που παρέχονται από το Συμβούλιο.Άρθρο 10Οι βουλευτές του Κοινοβουλίου που ορίζονται από τη διάσκεψη των προέδρων για να αποκτήσουν πρόσβαση στις ευαίσθητες πληροφορίες έχουν υποχρέωση εχεμύθειας. Όσοι παραβαίνουν την υποχρέωση αυτή αντικαθίστανται εντός της ειδικής επιτροπής με άλλο μέλος, το οποίο ορίζει η διάσκεψη των προέδρων. Στην περίπτωση αυτή, το μέλος που υποπίπτει στο παράπτωμα δύναται, πριν αποκλεισθεί από την ειδική επιτροπή, να τύχει ακροάσεως από τη διάσκεψη των προέδρων, η οποία συνέρχεται σε ειδική συνεδρίαση κεκλεισμένων των θυρών. Εκτός του αποκλεισμού του από την ειδική επιτροπή, το μέλος που ευθύνεται για διαρροή πληροφοριών μπορεί, ενδεχομένως, να διωχθεί δικαστικώς κατ' εφαρμογή της ισχύουσας νομοθεσίας.Άρθρο 11Οι δεόντως εξουσιοδοτημένοι υπάλληλοι που χρειάζεται να λάβουν γνώση ευαίσθητων πληροφοριών, κατ' εφαρμογή της αρχής της «ανάγκης για ενημέρωση», έχουν υποχρέωση εχεμύθειας. Κάθε παράβαση του κανόνα αυτού αποτελεί αντικείμενο έρευνας που διενεργείται υπό την εποπτεία του Προέδρου του Κοινοβουλίου και ενδεχομένως, πειθαρχικής διαδικασίας κατά τον κανονισμό υπηρεσιακής κατάστασης. Σε περίπτωση δικαστικής δίωξης, ο Πρόεδρος λαμβάνει όλα τα αναγκαία μέτρα προκειμένου να έχουν οι αρμόδιες εθνικές αρχές τη δυνατότητα να κινήσουν τις προσήκουσες διαδικασίες.Άρθρο 12Το προεδρείο είναι αρμόδιο να προβαίνει σε ενδεχόμενες προσαρμογές, τροποποιήσεις ή ερμηνείες οι οποίες καθίστανται απαραίτητες για την εφαρμογή της παρούσας απόφασης.Άρθρο 13Η παρούσα απόφαση προσαρτάται ως παράρτημα στον κανονισμό του Ευρωπαϊκού Κοινοβουλίου και τίθεται σε ισχύ κατά την ημερομηνία της δημοσίευσής της στην Επίσημη Εφημερίδα των Ευρωπαϊκών Κοινοτήτων.Για το Ευρωπαϊκού ΚοινοβουλίουΟ Πρόεδρος>PIC FILE= "C_2002298EL.000501.TIF">(1) ΕΕ L 145 της 31.5.2001, σ. 43.(2) ΕΕ C 374 της 29.12.2001, σ. 1.(3) ΕΕ C 298 της 30.11.2002.(4) ΕΕ L 101 της 11.4.2001, σ. 1.


title: Απόφαση του διευθυντή της Ευρωπόλ, της 29ης Μαρτίου 2016, για την εφαρμογή της απόφασης του διοικητικού συμβουλίου της Ευρωπόλ της 16ης Νοεμβρίου 1999 σχετικά με την έγκριση των όρων και διαδικασιών που καθόρισε η Ευρωπόλ όσον αφορά τους φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ

text:
               4.8.2016

               EL

               Επίσημη Εφημερίδα της Ευρωπαϊκής Ένωσης

               C 282/3

         ΑΠΌΦΑΣΗ ΤΟΥ ΔΙΕΥΘΥΝΤΉ ΤΗΣ ΕΥΡΩΠΌΛ
   της 29ης Μαρτίου 2016
   για την εφαρμογή της απόφασης του διοικητικού συμβουλίου της Ευρωπόλ της 16ης Νοεμβρίου 1999 σχετικά με την έγκριση των όρων και διαδικασιών που καθόρισε η Ευρωπόλ όσον αφορά τους φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ
   (2016/C 282/03)
   Ο ΔΙΕΥΘΥΝΤΗΣ ΤΗΣ ΕΥΡΩΠΟΛ,
   Έχοντας υπόψη την απόφαση του Συμβουλίου της 6ης Απριλίου 2009 για την ίδρυση Ευρωπαϊκής Αστυνομικής Υπηρεσίας («Ευρωπόλ») (1) (στο εξής «απόφαση Ευρωπόλ»), και ιδίως το άρθρο 57 παράγραφος 5, το άρθρο 62 και το άρθρο 63,
   Έχοντας υπόψη το πρωτόκολλο βάσει του άρθρου Κ.3 της συνθήκης για την Ευρωπαϊκή Ένωση και του άρθρου 41 παράγραφος 3 της σύμβασης Ευρωπόλ, σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της (2), και ιδίως το άρθρο 10,
   Έχοντας υπόψη την απόφαση του διοικητικού συμβουλίου της 16ης Νοεμβρίου 1999 σχετικά με την έγκριση των όρων και διαδικασιών που καθόρισε η Ευρωπόλ όσον αφορά του φόρους που επιβάλλονται στις αποδοχές και λοιπές αμοιβές των υπαλλήλων της Ευρωπόλ, υπέρ της Ευρωπόλ (3),
   Εκτιμώντας τα ακόλουθα:

               (1)

               Σύμφωνα με το άρθρο 57 παράγραφος 5 της απόφασης Ευρωπόλ, ο κανονισμός υπηρεσιακής κατάστασης (ΚΥΚ) του προσωπικού της Ευρωπόλ (4) και άλλα συναφή μέσα εξακολουθούν να ισχύουν για τα μέλη του προσωπικού που δεν προσλαμβάνονται σύμφωνα με το άρθρο 57 παράγραφος 2 της απόφασης Ευρωπόλ.

               (2)

               Το άρθρο 57 παράγραφος 5 της απόφασης Ευρωπόλ ορίζει ότι, κατά παρέκκλιση από το κεφάλαιο 5 του κανονισμού υπηρεσιακής κατάστασης του προσωπικού της Ευρωπόλ, το ποσοστό της ετήσιας προσαρμογής των αποδοχών που αποφασίζεται από το Συμβούλιο σύμφωνα με το άρθρο 65 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (5) ισχύει και για το προσωπικό της Ευρωπόλ.

               (3)

               Το άρθρο 57 παράγραφος 5 της απόφασης Ευρωπόλ αφορά μόνον τα στοιχεία των αποδοχών του προσωπικού που αναφέρονται στο κεφάλαιο 5 (άρθρα 43 έως 55) του κανονισμού υπηρεσιακής κατάστασης του προσωπικού της Ευρωπόλ και δεν εκτείνεται στους φόρους που επιβάλλονται, υπέρ της Ευρωπόλ, στις αποδοχές και λοιπές αμοιβές των υπαλλήλων της Ευρωπόλ οι οποίοι υπάγονται στον κανονισμό υπηρεσιακής κατάστασης του προσωπικού της Ευρωπόλ.

               (4)

               Βάσει της τροποποιημένης διαδικασίας που προβλέπεται στο άρθρο 57 παράγραφος 5 της απόφασης Ευρωπόλ σχετικά με την προσαρμογή των αποδοχών, το άρθρο 3α του παραρτήματος της προαναφερθείσας απόφασης του Διοικητικού Συμβουλίου της 16ης Νοεμβρίου 1999 παρέχει στον διευθυντή της Ευρωπόλ το δικαίωμα να προσαρμόζει σε ετήσια βάση, με ισχύ από 1ης Ιουλίου 2010 και εφεξής, τις τιμές που αναφέρονται στο άρθρο 4 του εν λόγω παραρτήματος δυνάμει των ποσοστών που προβλέπονται στο άρθρο 57 παράγραφος 5 της απόφασης Ευρωπόλ.

               (5)

               Η ετήσια προσαρμογή των αποδοχών, η οποία προβλέπεται στο άρθρο 57 παράγραφος 5 της απόφασης Ευρωπόλ, εφαρμόστηκε για πρώτη φορά από την Ευρωπόλ με αναδρομική ισχύ από την 1η Ιουλίου 2011 (6) σύμφωνα με τα αριθμητικά στοιχεία που παρατίθενται στον κανονισμό (ΕΕ) αριθ. 422/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2011, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (7).

               (6)

               Η ετήσια προσαρμογή των αποδοχών, η οποία προβλέπεται στο άρθρο 57 παράγραφος 5 της απόφασης Ευρωπόλ, εφαρμόστηκε για πρώτη φορά από την Ευρωπόλ με αναδρομική ισχύ από την 1η Ιουλίου 2012 (8) σύμφωνα με τα αριθμητικά στοιχεία που παρατίθενται στον κανονισμό (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (9).

               (7)

               Η ετήσια προσαρμογή των αποδοχών, η οποία προβλέπεται στο άρθρο 57 παράγραφος 5 της απόφασης Ευρωπόλ, εφαρμόστηκε για πρώτη φορά από την Ευρωπόλ με αναδρομική ισχύ από την 1η Ιουλίου 2013 (10) σύμφωνα με τα αριθμητικά στοιχεία που παρατίθενται στον κανονισμό (ΕΕ) αριθ. 1416/2013 του Συμβουλίου, της 17ης Δεκεμβρίου 2013, για την αναπροσαρμογή, από την 1η Ιουλίου 2013, των διορθωτικών συντελεστών που εφαρμόζονται στις αποδοχές και στις συντάξεις των υπαλλήλων και του λοιπού προσωπικού της Ευρωπαϊκής Ένωσης (11).

               (8)

               Η ετήσια προσαρμογή των αποδοχών, η οποία προβλέπεται στο άρθρο 57 παράγραφος 5 της απόφασης Ευρωπόλ, εφαρμόστηκε για πρώτη φορά από την Ευρωπόλ με αναδρομική ισχύ από την 1η Ιουλίου 2014 σύμφωνα με τα αριθμητικά στοιχεία που παρατίθενται στην ετήσια επικαιροποίηση, της 12ης Δεκεμβρίου 2014, των διορθωτικών συντελεστών που εφαρμόζονται στις αποδοχές και συντάξεις των μόνιμων υπαλλήλων και του λοιπού προσωπικού της Ευρωπαϊκής Ένωσης (12).

               (9)

               Ο φόρος που εφαρμόζεται στους υπαλλήλους της Ευρωπόλ οι οποίοι υπάγονται στον κανονισμό υπηρεσιακής κατάστασης του προσωπικού της Ευρωπόλ πρέπει να τροποποιηθεί προκειμένου να αντικατοπτρίζει την προσαρμογή των αποδοχών η οποία εφαρμόστηκε βάσει του άρθρου 57 παράγραφος 5 της απόφασης Ευρωπόλ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με ισχύ από την 1η Ιουλίου 2011:

               —

               εφαρμόζονται οι τιμές που αναφέρονται στο άρθρο 4 του παραρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999, όπως επικαιροποιήθηκε με την απόφαση του Διευθυντή της Ευρωπόλ της 18ης Απριλίου 2014 για την εφαρμογή της απόφασης του Διοικητικού Συμβουλίου της Ευρωπόλ, της 16ης Νοεμβρίου 1999 (13).

         Άρθρο 2
   Με ισχύ από την 1η Ιουλίου 2012:

               —

               η τιμή που αναφέρεται στην πρώτη πρόταση του άρθρου 4 του παραρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999 αντικαθίσταται από την τιμή των 121,45 EUR,

               —

               οι τιμές σε ευρώ του πίνακα που περιλαμβάνεται στο άρθρο 4 του παραρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999 αντικαθίστανται από τις ακόλουθες:

                           —

                           8 % για ποσά από 122,42 EUR έως 2 156,39 EUR

                           —

                           10 % για ποσά από 2 156,40 EUR έως 2 970,10 EUR

                           —

                           12,5 % για ποσά από 2 970,11 EUR έως 3 403,88 EUR

                           —

                           15 % για ποσά από 3 403,89 EUR έως 3 865,63EUR

                           —

                           17,5 % για ποσά από 3 865,64 EUR έως 4 299,45 EUR

                           —

                           20 % για ποσά από 4 299,46 EUR έως 4 719,95 EUR

                           —

                           22,5 % για ποσά από 4 719,96 EUR έως 5 153,75 EUR

                           —

                           25 % για ποσά από 5 153,76 EUR έως 5 574,25 EUR

                           —

                           27,5 % για ποσά από 5 574,26 EUR έως 6 008,04 EUR

                           —

                           30 % για ποσά από 6 008,05 EUR έως 6 428,55 EUR

                           —

                           32,5 % για ποσά από 6 428,56 EUR έως 6 862,35 EUR

                           —

                           35 % για ποσά από 6 862,36 EUR έως 7 283,52 EUR

                           —

                           40 % για ποσά από 7 283,53 EUR έως 7 717,35 EUR

                           —

                           45 % για ποσά άνω των 7 717,36 EUR

         Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση τίθεται σε ισχύ την επομένη της έκδοσής της από τον διευθυντή.

      Χάγη, 29 Μαρτίου 2016.

         Rob WAINWRIGHT

            Διευθυντής της Ευρωπόλ

      (1)  ΕΕ L 121 της 15.5.2009, σ. 37.

      (2)  ΕΕ C 221 της 19.7.1997, σ. 2.

      (3)  ΕΕ C 65 της 28.2.2001, σ. 6.

      (4)  Πράξη του Συμβουλίου της 3ης Δεκεμβρίου 1998 για την έγκριση του κανονισμού υπηρεσιακής κατάστασης του προσωπικού της Ευρωπόλ (ΕΕ C 26 της 30.1.1999, σ. 23).

      (5)  κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1).

      (6)  Ανακοίνωση σχετικά με την προσαρμογή των βασικών μισθών και επιδομάτων που ισχύουν για τους υπαλλήλους της Ευρωπόλ που υπάγονται στον κανονισμό υπηρεσιακής κατάστασης του προσωπικού της Ευρωπόλ βάσει του άρθρου 57 παράγραφος 5 της απόφασης του Συμβουλίου με ισχύ από την 1η Ιουλίου 2011, την 1η Ιουλίου 2012, την 1η Ιουλίου 2013 και την 1η Ιουλίου 2014 (ΕΕ C 282 της 4.8.2016, σ. 6).

      (7)  ΕΕ L 129 της 30.4.2014, σ. 5.

      (8)  Βλέπε υποσημείωση 6.

      (9)  ΕΕ L 129 της 30.4.2014, σ. 12.

      (10)  Βλέπε υποσημείωση 6.

      (11)  ΕΕ L 353 της 28.12.2013, σ. 24.

      (12)  ΕΕ C 444 της 12.12.2014, σ. 10.

      (13)  ΕΕ C 211 της 5.7.2014, σ. 13.


Avis juridique important

|

31983D0019

83/19/ΕΟΚ: Απόφαση του Συμβουλίου της 21ης Δεκεμβρίου 1982 για τη θέσπιση προγράμματος επιστημονικής και τεχνολογικής έρευνας για την Ευρωπαϊκή Οικονομική Κοινότητα στον τομέα της Εφαρμοσμένης Μετρολογίας και των Υλικών Αναφοράς (Κοινοτικό Γραφείο Αναφοράς — BCR) (1983 — 1987)

Επίσημη Εφημερίδα αριθ. L 026 της 28/01/1983 σ. 0048 - 0050 Ισπανική ειδική έκδοση: Κεφάλαιο 16 τόμος 1 σ. 0146  Πορτογαλική ειδική έκδοση : Κεφάλαιο 16 τόμος 1 σ. 0146

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  για τη θέσπιση προγράμματος επιστημονικής και τεχνολογικής έρευνας για την Ευρωπαϊκή Οικονομική Κοινότητα στον τομέα της Εφαρμοσμένης Μετρολογίας και των Υλικών Αναφοράς (Κοινοτικό Γραφείο Αναφοράς - BCR) (1983 - 1987)  (83/19/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθηκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι το άρθρο 2 της συνθηκης αναθέτει στην Κοινότητα να προάγει, στο σύνολο του εδάφους της, την αρμονική ανάπτυξη των οικονομικών δραστηριοτήτων, τη συνεχή και ισόρροπη επέκταση της οικονομίας και την επιταχυνόμενη ανύψωση του βιοτικού επιπέδου· ότι οι στόχοι της δράσεως της Κοινότητας, για την επίτευξη των ανωτέρω, καθορίζονται στο άρθρο 3 της συνθηκης· ότι ειδικότερα στο άρθρο 3 παράγραφοι α) και η) προβλέπεται ότι η δράση της Κοινότητας πρέπει κυρίως να αποσκοπεί στην κατάργηση, μεταξύ των Κρατών μελών, των ποσοτικών περιορισμών κατά την εισαγωγή και την εξαγωγή εμπορευμάτων, καθώς και όλων των άλλων μέτρων ισοδυνάμου αποτελέσματος και στην προσέγγιση των εθνικών νομοθεσιών, κατά το αναγκαίο μέτρο, για τη λειτουργία της κοινής αγοράς·  ότι οι δραστηριότητες που προβλέπονται στην παρούσα απόφαση κρίνονται αναγκαίες για την πραγματοποίηση αυτών των στόχων·  ότι οι διαφορές μεταξύ των αποτελεσμάτων των μετρήσεων σε διάφορες χώρες δημιουργούν δυσχέρειες στις εμπορικές ανταλλαγές ·  ότι οι έρευνες που αποτελούν το αντικείμενο της παρούσας απόφασης αποσκοπούν στη μείωση ορισμένων από αυτές τις διαφορές και στη βελτίωση της ποιότητας των μετρήσεων στο σύνολο της Κοινόιτητας και, κατά συνέπεια, θα συντελέσουν στην ενίσχυση της ανταγωνιστικότητας των προϊόντων της Κοινότητας τόσο στην εσωτερική όσο και στην εξωτερική αγορά·  ότι το Συμβούλιο, στο ψήφισμά του της 14ης Ιανουαρίου 1974 σχετικά με ένα πρώτο πρόγραμμα δράσεως των Ευρωπαϊκών Κοινοτήτων στον τομέα της επιστήμης και της τεχνολογίας (3), υπογράμμισε ότι θα χρειαστεί να χρησιμοποιηθεί με κατάλληλο τρόπο όλο το φάσμα των διαθέσιμων μέσων και δυνατοτήτων, συμπεριλαμβανομένης της εμμέσου δράσεως·  τη γνώμη που διατύπωσε η Επιτροπή Επιστημονικής και Τεχνικής Έρευνας (CREST) σχετικά με την πρόταση της Επιτροπής,  ΑΠΟΦΑΣΙΖΕΙ:  Άρθρο 1  Θεσπίζεται για περίοδο πέντε ετών, που αρχίζει την 1η Ιανουαρίου 1983, πρόγραμμα επιστημονικής και τεχνολογικής έρευνας για την Ευρωπαϊκή Οικονομική Κοινότητα στον τομέα της εφαρμοσμένης μετρολογίας και των υλικών αναφοράς, όπως ορίζεται στο παράρτημα.  Άρθρο 2  Το ποσό που κρίνεται αναγκαίο για την εκτέλεση του προγράμματος υπολογίζεται σε 25 εκατομμύρια ECU, στα οποία περιλαμβάνεται και η δαπάνη για προσωπικό 16 ατόμων.  Άρθρο 3  Η Επιτροπή εξασφαλίζει την εκτέλεση του προγράμματος. Επικουρείται στο έργο αυτό από τη Συμβουλευτική Επιτροπή Διαχειρίσεως Προγραμμάτων που ιδρύθηκε με το ψήφισμα του Συμβουλίου της 19ης Νοεμβρίου 1973, και η αποστολή της οποίας καθορίστηκε στο ψήφισμα του Συμβουλίου της 18ης Ιουλίου 1977 (4).  Άρθρο 4  Η Επιτροπή, στις αρχές του τρίτου έτους, παρουσιάζει στο Συμβούλιο προσωρινή έκθεση σχετικά με τα αποτελέσματα του προγράμματος. Με βάση αυτή την έκθεση, το πρόγραμμα θα επανεξετασθεί πριν από το τέλος του τρίτου έτους. Η επανεξέταση αυτή θα γίνει από εμπειρογνώμονες, οι οποίοι δεν ανήκουν στην επιτροπή που αναφέρεται στο άρθρο 3 και οι οποίοι δεν έλαβαν αμοιβές από τις πιστώσεις για το πρόγραμμα έρευνας. Έκθεση επί αυτής της εξέτασης θα διαβιβαστεί στο Συμβούλιο και στο Ευρωπαϊκό Κοινοβούλιο.  Αυτή η επαναξέταση πιθανόν να οδηγήσει σε παρουσίαση από την Επιτροπή, κατόπιν διαβουλεύσεως με την επιτροπή που αναφέρεται στο άρθρο 3, προτάσεως αναθεωρήσεως του προγράμματος, σύμφωνα με τις κατάλληλες διαδικασίες.  Άρθρο 5  Η διάδοση των γνώσεων, που προκύπτουν από την εκτέλεση του προγράμματος, εξασφαλίζεται σύμφωνα με τον κανονισμό (ΕΟΚ) αριθ. 2380/74 του Συμβουλίου της 17ης Σεπτεμβρίου 1974 περί καθορισμού καθεστώτος διαδόσεως των γνώσεων, που πρέπει να εφαρμόζεται στα προγράμματα ερευνών για την Ευρωπαϊκή Οικονομική Κοινότητα (1).  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. C 334 της 20. 12. 1982, σ. 29.  (2) ΕΕ αριθ. C 346 της 31. 12. 1982, σ. 4.  (3) ΕΕ αριθ. C 7 της 29. 1. 1974, σ. 6.  (4) ΕΕ αριθ. C 192 της 11. 8. 1977, σ. 1.  (1) ΕΕ αριθ. L 255 της 20. 9. 1974, σ. 1.   ΠΑΡΑΡΤΗΜΑ  Εφαρμοσμένη Μετρολογία και Υλικά Αναφοράς Κοινοτικό Γραφείο Αναφοράς - BCR  Στόχος του προγράμματος είναι να βελτιώσει τη συμφωνία των αποτελεσμάτων των μετρήσεων ή των αναλύσεων στους τομείς που έχουν οικονομική σημασία για τη Κοινότητα και έχουν σχέση με τους στόχους της συνθήκης. Οι ενέργειες θα έχουν , επίσης, σαν αποτέλεσμα τη δημιουργία των υλικών βαθμολογήσεως (πρότυπα μεταφοράς, υλικά αναφοράς) για την εξασφάλιση της διατηρήσεως της συμφωνίας εφόσον επιτευχθεί. Τέλος, θα μπορούσαν να οδηγήσουν στον καθορισμό μεθόδων που θα επέτρεπαν την επίτευξη μετρήσεων ακριβείας.  Το πρόγραμμα περιλαμβάνει δύο στενά συνδεδεμένα τμήματα:  Εφαρμοσμένη Μετρολογία  Το τμήμα αυτό καλύπτει τις μετρήσεις φυσικών μεγεθών και φυσικών ιδιοτήτων συνδεδεμένων με τα βασικά μεγέθη.  Οι δραστηριότητες θα συμπεριλάβουν:  - την απο κοινού εκτέλεση προγραμμάτων μετρήσεων (αλληλοσυγκρίσεις),  - τη βελτίωση των μεθόδων μετρήσεων και της ακριβείας τους,  - τη βελτίωση των αναγκαίων εργαλείων για τις μετρήσεις ακριβείας και ιδιαίτερα των προτύπων μεταφοράς.  Υλικά αναφοράς  Το τμήμα αυτό του προγράμματος καλύπτει τις χημικές αναλύσεις, καθώς και τις φυσικές και τεχνολογικές μετρήσεις που μπορούν να οδηγήσουν στον καθορισμό υλικών αναφοράς.  Οι δραστηριότητες θα συμπεριλάβουν:  - την από κοινού εκτέλεση προγραμμάτων μετρήσεων (αλληλοσυγκρίσεις),  - την απο κοινού δημιουργία υλικών αναφοράς και την πιστοποίησή τους σε κοινοτικό επίπεδο,  - τη διατήρηση και διάδοση των υλικών αναφοράς που προέκυψαν από το πρόγραμμα.  Οι πειραματικές εργασίες θα πραγματοποιηθούν με ανάθεση συμβάσεων.


title: Απόφαση (ΕΕ) 2015/1988 του Συμβουλίου, της 22ας Οκτωβρίου 2015, για την υπογραφή, εξ ονόματος της Ένωσης, της Συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, αφενός, και του Κοσσυφοπεδίου, αφετέρου

text:
               6.11.2015

               EL

               Επίσημη Εφημερίδα της Ευρωπαϊκής Ένωσης

               L 290/4

         ΑΠΌΦΑΣΗ (ΕΕ) 2015/1988 ΤΟΥ ΣΥΜΒΟΥΛΊΟΥ
   της 22ας Οκτωβρίου 2015
   για την υπογραφή, εξ ονόματος της Ένωσης, της Συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, αφενός, και του Κοσσυφοπεδίου (1), αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 37, σε συνδυασμό με το άρθρο 31 παράγραφος 1,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 217, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 21 Ιουνίου 2013, το Συμβούλιο εξουσιοδότησε την Επιτροπή να αρχίσει διαπραγματεύσεις με το Κοσσυφοπέδιο για Συμφωνία Σταθεροποίησης και Σύνδεσης («η συμφωνία»). Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας στις 25 Ιουλίου 2014.

               (2)

               Η Ένωση και το Κοσσυφοπέδιο έχουν ισχυρούς δεσμούς και κοινές αξίες και επιθυμούν να ενισχύσουν αυτούς τους δεσμούς και να καθιερώσουν στενή και διαρκή σχέση βασιζόμενη στην αμοιβαιότητα και στο αμοιβαίο συμφέρον, που θα επιτρέψει στο Κοσσυφοπέδιο να ενισχύσει και να επεκτείνει περαιτέρω τις σχέσεις του με την Ένωση.

               (3)

               Η «Πρώτη συμφωνία επί των αρχών για την εξομάλυνση των σχέσεων» επιτεύχθηκε στις 19 Απριλίου 2013 στο πλαίσιο του διαλόγου τον οποίο διευκόλυνε η ΕΕ.

               (4)

               Η συμφωνία προβλέπει την καθιέρωση σύνδεσης μεταξύ της Ένωσης και του Κοσσυφοπεδίου, η οποία συνεπάγεται αμοιβαία δικαιώματα και υποχρεώσεις, κοινές δράσεις και ειδικές διαδικασίες. Περιέχει επίσης διατάξεις που εμπίπτουν στο πεδίο εφαρμογής του τίτλου V κεφάλαιο 2 της Συνθήκης για την Ευρωπαϊκή Ένωση (ΣΕΕ) σχετικά με την κοινή εξωτερική πολιτική και πολιτική ασφαλείας της Ένωσης. Η απόφαση για την υπογραφή της συμφωνίας θα πρέπει επομένως να στηρίζεται στη νομική βάση που προβλέπει την καθιέρωση σύνδεσης, η οποία θα επιτρέψει στην Ένωση να αναλάβει δεσμεύσεις σε όλους του τομείς που καλύπτουν οι Συνθήκες και στη νομική βάση για συμφωνίες σε τομείς που καλύπτονται από τον τίτλο V κεφάλαιο 2 της ΣΕΕ.

               (5)

               Η συμφωνία αυτή αποτελεί συμφωνία με αποκλειστικό αντισυμβαλλόμενο την ΕΕ. Οι δεσμεύσεις και η συνεργασία που θα πρέπει να αναλάβει η Ένωση δυνάμει της παρούσας συμφωνίας αφορούν μόνο τους τομείς που καλύπτονται από το κεκτημένο της ΕΕ ή τις υφιστάμενες πολιτικές της Ένωσης. Η υπογραφή και σύναψη της συμφωνίας ως συμφωνίας με αποκλειστικό αντισυμβαλλόμενο την ΕΕ δεν προδικάζει τη φύση και τα όρια τυχόν παρόμοιων συμφωνιών για τις οποίες θα γίνει διαπραγμάτευση στο μέλλον. Επιπλέον, δεν θίγει ούτε τις εξουσίες που έχουν ανατεθεί στα θεσμικά όργανα της ΕΕ βάσει των Συνθηκών, ούτε τις θέσεις των θεσμικών οργάνων της ΕΕ και των κρατών μελών σχετικά με τις αρμοδιότητες. Η συμφωνία προβλέπει ευρεία συνεργασία σε διάφορους τομείς πολιτικής, συμπεριλαμβανομένων της δικαιοσύνης και των εσωτερικών υποθέσεων.

               (6)

               Η υπογραφή της συμφωνίας δεν θίγει τη θέση των κρατών μελών ως προς το καθεστώς του Κοσσυφοπεδίου, η οποία θα αποφασιστεί σύμφωνα με τις εθνικές τους πρακτικές και το διεθνές δίκαιο.

               (7)

               Επιπλέον, κανένας όρος, καμία διατύπωση και κανένας ορισμός που χρησιμοποιείται στην παρούσα απόφαση και στη συμφωνία, ούτε και καμία προσφυγή σε όλες τις αναγκαίες νομικές βάσεις για την υπογραφή της συμφωνίας, δεν συνιστά αναγνώριση του Κοσσυφοπεδίου ως ανεξάρτητου κράτους από την Ένωση, ούτε συνιστά αναγνώριση του Κοσσυφοπεδίου ως ανεξάρτητου κράτους από τα επί μέρους κράτη μέλη, εφόσον δεν έχουν ήδη προβεί σε τέτοιου είδους αναγνώριση. Στη συνάρτηση αυτή, είναι σκόπιμο να προβεί η Ένωση σε σχετική δήλωση κατά τον χρόνο υπογραφής της παρούσας συμφωνίας.

               (8)

               Η υπογραφή της συμφωνίας όσον αφορά θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενεργείας υπόκειται σε χωριστή διαδικασία.

               (9)

               Η συμφωνία θα πρέπει να υπογραφεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ευρωπαϊκής Ένωσης, της Συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας από τη μια και του Κοσσυφοπεδίου από την άλλη για τα μέρη που υπάγονται στη ΣΕΕ και στη Συνθήκη για τη λειτουργία της Ευρωπαϊκής Ένωσης, υπό την επιφύλαξη της σύναψης της εν λόγω συμφωνίας. (2)

   Άρθρο 2
   Η επισυναπτόμενη στην παρούσα απόφαση δήλωση εξ ονόματος της Ευρωπαϊκής Ένωσης εγκρίνεται εξ ονόματος της Ένωσης.
   Άρθρο 3
   Η παρούσα απόφαση δεν θίγει τη θέση των κρατών μελών και της Ένωσης σχετικά με το καθεστώς του Κοσσυφοπεδίου.
   Άρθρο 4
   Ο πρόεδρος του Συμβουλίου εξουσιοδοτείται να διορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 22 Οκτωβρίου 2015.

            Για το Συμβούλιο

            Ο Πρόεδρος

         F. ETGEN

      (1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την ΑΣΑΗΕ 1244/1999 και τη γνώμη του ΔΔ σχετικά με τη Διακήρυξη της ανεξαρτησίας του Κοσσυφοπεδίου.

      (2)  Το κείμενο της συμφωνίας θα δημοσιευτεί μαζί με την απόφαση για τη σύναψή της.

      Δήλωση εξ ονόματος της Ένωσης

         «Η απόφαση για την υπογραφή της Συμφωνίας Σταθεροποίησης και Σύνδεσης με την επιφύλαξη της σύναψής της σε μεταγενέστερη ημερομηνία, συμπεριλαμβανομένων των νομικών βάσεων που χρησιμοποιούνται για τον σκοπό αυτό, δεν θίγει τις θέσεις των κρατών μελών ως προς το καθεστώς και δεν συνιστά αναγνώριση του Κοσσυφοπεδίου (1) από την Ένωση ως ανεξάρτητου κράτους, ούτε συνιστά αναγνώριση του Κοσσυφοπεδίου ως ανεξάρτητου κράτους από τα επί μέρους κράτη μέλη, εφόσον δεν έχουν ήδη προβεί σε τέτοιου είδους αναγνώριση.»

         (1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την Απόφαση του Συμβουλίου Ασφαλείας των Ηνωμένων Εθνών 1244/1999 και τη γνώμη του Διεθνούς Δικαστηρίου σχετικά με τη Διακήρυξη της ανεξαρτησίας του Κοσσυφοπεδίου.


title: 2014/694/ΕΕ: Απόφαση του Συμβουλίου, της 29ης Σεπτεμβρίου 2014 , για τον διορισμό στην Επιτροπή των Περιφερειών τριών τακτικών και δύο αναπληρωματικών μελών από τη Γαλλία

text:
               3.10.2014

               EL

               Επίσημη Εφημερίδα της Ευρωπαϊκής Ένωσης

               L 289/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Σεπτεμβρίου 2014
   για τον διορισμό στην Επιτροπή των Περιφερειών τριών τακτικών και δύο αναπληρωματικών μελών από τη Γαλλία

      (2014/694/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γαλλικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Τρεις θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας των κκ. Bruno BOURG-BROC, Michel DELEBARRE και Jean-Louis JOSEPH.

               (3)

               Δύο θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας του κ. Jean-Michel DACLIN και της κ. Claudine LEDOUX,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικά μέλη:

                           —

                           ο κ. Bruno BOURG-BROC, Conseiller municipal de Châlons-en-Champagne (αλλαγή αξιώματος)

                           —

                           ο κ. Michel DELEBARRE, Conseiller municipal de Dunkerque (αλλαγή αξιώματος)

                           —

                           η κ. Françoise MESNARD, Maire de Saint-Jean d'Angély

                     και

               β)

               ως αναπληρωματικά μέλη:

                           —

                           η κ. Karine DOGNIN-SAUZE, Adjointe au Maire de Lyon

                           —

                           ο κ. Dominique LEVEQUE, Maire d'Aÿ.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 29 Σεπτεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


Avis juridique important

|

31994D0413(01)

Απόφαση του Συμβουλίου της 29ης Μαρτίου 1994 για τη λήψη απόφασης από το Συμβούλιο με ειδική πλειοψηφία

Επίσημη Εφημερίδα αριθ. C 105 της 13/04/1994 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαρτίου 1994 για τη λήψη απόφασης από το Συμβούλιο με ειδική πλειοψηφία (94/C 105/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,ΑΠΟΦΑΣΙΖΕΙ:Άρθρο 1 Όταν μέλη του Συμβουλίου που αντιπροσωπεύουν συνολικά 23 έως 26 ψήφους και δηλώσουν την πρόθεσή τους ν'αντιταχθούν στη λήψη απόφασης από το Συμβούλιο με ειδική πλειοψηφία, το Συμβούλιο θα κάνει ό,τι μπορεί ώστε μέσα σε εύλογη προθεσμία και χωρίς να θίγονται τα υποχρεωτικά χρονικά όρια που ορίζουν οι συνθήκες και το παράγωγο δίκαιο, όπως π.χ. στα άρθρα 189 Β και 189 Γ της συνθήκης για την ίδρυση της Ευρωπαϊκής Κοινότητας, να επιτυγχάνεται ικανοποιητική λύση που να μπορεί να εγκριθεί με 68 τουλάχιστον ψήφους. Κατά το χρονικό αυτό διάστημα, και τηρώντας πάντοτε τον εσωτερικό κανονισμό του Συμβουλίου, ο Πρόεδρος αναλαμβάνει, με τη βοήθεια της Επιτροπής, κάθε αναγκαία πρωτοβουλία για να διευκολύνει την επίτευξη ευρύτερης βάσης συμφωνίας στα πλαίσια του Συμβουλίου. Τα μέλη του Συμβουλίου του παρέχουν τη συνδρομή τους.Άρθρο 2 Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.Βρυξέλλες, 29 Μαρτίου 1994.Για το ΣυμβούλιοΟ ΠρόεδροςΘ. ΠΑΓΚΑΛΟΣ


title: 2014/719/ΚΕΠΠΑ: Απόφαση της Επιτροπής Πολιτικής και Ασφάλειας EUTM MALI/3/2014, της 9ης Οκτωβρίου 2014 , σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM MALI/1/2014

text:
               18.10.2014

               EL

               Επίσημη Εφημερίδα της Ευρωπαϊκής Ένωσης

               L 300/49

         ΑΠΌΦΑΣΗ ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ EUTM MALI/3/2014
   της 9ης Οκτωβρίου 2014
   σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM MALI/1/2014

      (2014/719/ΚΕΠΠΑ)

   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
   Εκτιμώντας τα ακόλουθα:

               (1)

               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUTM Mali, συμπεριλαμβανομένων των αποφάσεων για τον διορισμό των αντίστοιχων διοικητών αποστολής της ΕΕ.

               (2)

               Στις 18 Μαρτίου 2014 η ΕΠΑ εξέδωσε την απόφαση EUTM MALI/1/2014 (2) για τον διορισμό του ταξιάρχου Marc RUDKIEWICZ ως διοικητή αποστολής της ΕΕ για την EUTM Mali.

               (3)

               Στις 26 Σεπτεμβρίου 2014 η Ισπανία πρότεινε τον διορισμό του ταξιάρχου Alfonso GARCÍA-VAQUERO PRADAL ως νέου διοικητή αποστολής της ΕΕ για την EUTM Mali, σε αντικατάσταση του ταξιάρχου Marc RUDKIEWICZ.

               (4)

               Στις 30 Σεπτεμβρίου 2014 η στρατιωτική επιτροπή της ΕΕ συνέστησε να διορίσει η ΕΠΑ τον ταξίαρχο Alfonso GARCÍA-VAQUERO PRADAL ως διοικητή αποστολής της ΕΕ για την EUTM Mali, σε αντικατάσταση του ταξιάρχου Marc RUDKIEWICZ.

               (5)

               Η απόφαση EUTM MALI/1/2014 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Alfonso GARCÍA-VAQUERO PRADAL διορίζεται διοικητής αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM MALI) από 24 Οκτωβρίου 2014.
   Άρθρο 2
   Η απόφαση EUTM MALI/1/2014 καταργείται.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 9 Οκτωβρίου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 14 της 18.1.2013, σ. 19.

      (2)  Απόφαση EUTM MALI/1/2014 της Επιτροπής Πολιτικής και Ασφάλειας, της 18ης Μαρτίου 2014, σχετικά με τον διορισμό διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM MALI) (ΕΕ L 95 της 29.3.2014, σ. 30).


Avis juridique important

|

41982D0439

82/439/EKAX: Απόφαση τών αντιπροσώπων τών κυβερνήσεων τών Κρατών μελών τής Ευρωπαϊκής Κοινότητος Άνθρακος καί Χάλυβος, συνελθόντων στά πλαίσια τού Συμβουλίου τής 29ης Ιουνίου 1982 περί παρατάσεως τής περιόδου εφαρμογής τού προσωρινού καθεστώτος συναλλαγών μεταξύ τής Ελλάδας καί τών κρατών AKE γιά τά προϊόντα πού υπάγονται στήν εν λόγω Κοινότητα

Επίσημη Εφημερίδα αριθ. L 190 της 01/07/1982 σ. 0008 - 0008

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ  ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 29ης Ιουνίου 1982  περί παρατάσεως της περιόδου εφαρμογής του προσωρινού καθεστώτος συναλλαγών μεταξύ της Ελλάδας και των κρατών ΑΚΕ για τα προϊόντα που υπάγονται στην εν λόγω Κοινότητα  (82/439/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας:  ότι τα Κράτη μέλη συνήψαν μεταξύ τους τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος·  ότι στις 8 Οκτωβρίου 1981 υπογράφηκε πρωτόκολλο της συμφωνίας μεταξύ των Κρατών μελών της Ευρωπαϊκής Κοινότητος Άνθρακος και Χάλυβος και των κρατών ΑΚΕ, συνεπεία της προσχωρήσεως της Ελληνικής Δημοκρατίας στην Κοινότητα·  ότι, εν αναμονή της ενάρξεως ισχύος του πρωτοκόλλου αυτού και λαμβάνοντας υπόψη το περιεχόμενό του, είναι σκόπιμο να παρατείνει η Κοινότητα, από την 1η Ιουλίου 1982, κατά τρόπο αυτόνομο, το προσωρινό καθεστώς συναλλαγών της Ελλάδας με τα κράτη ΑΚΕ, που καθορίστηκε, για τα προϊόντα της Ευρωπαϊκής Κοινότητος Άνθρακος και Χάλυβος, με την απόφαση 81/57/ΕΚΑΧ (1) και παρατάθηκε με τις αποφάσεις 81/249/ΕΚΑΧ (2), 81/475/ΕΚΑΧ (3) και 82/16/ΕΚΑΧ (4), σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Το προσωρινό καθεστώς συναλλαγών της Ελλάδας με τα κράτη ΑΚΕ, που καθορίστηκε με την απόφαση 81/57/ΕΚΑΧ, παραμένει σε ισχύ από την 1η Ιουλίου 1982 έως την ημερομηνία ενάρξεως ισχύος του πρωτοκόλλου της συμφωνίας μεταξύ των Κρατών μελών της Ευρωπαϊκής Κοινότητος Άνθρακος και Χάλυβος και των κρατών ΑΚΕ, συνεπεία της προσχωρήσεως της Ελληνικής Δημοκρατίας στην Κοινότητα, και το αργότερο μέχρι τις 31 Δεκεμβρίου 1982.  Άρθρο 2  Τα Κράτη μέλη λαμβάνουν τα αναγκαία μέτρα για την εκτέλεση της παρούσας αποφάσεως.  Έγινε στις Βρυξέλλες, στις 29 Ιουνίου 1982.  Ο Πρόεδρος  P. de KEERSMAEKER  (1) ΕΕ αριθ. L 53 της 27. 2. 1981, σ. 65.  (2) ΕΕ αριθ. L 118 της 30. 4. 1981, σ. 51.  (3) ΕΕ αριθ. L 179 της 1. 7. 1981, σ. 15.  (4) ΕΕ αριθ. L 9 της 14. 1. 1982, σ. 27.